Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Netanjahu esitti osanottonsa Brysselin terroriuhrien perheille -
ja kehotti kansainvälistä yhteisöä tiivistämään rivejään.
Istanbulin terrori-iskun kolme israelilaisuhria haudattiin.
YK:n Syyria-erikoislähettiläs sanoi Isisin iskujen Brysselissä viestivän, -
että Syyrian sodan on loputtava.
Pääministeri esitti osanottonsa Brysselin terroriuhrien perheille -
tv-puheessa AIPACille, amerikkalais― israelilaiselle julkisasiainneuvostolle.
AIPAC on Israelia puolustava lobbausjärjestö. Hän painotti, -
että kansainvälisen yhteisön on yhdessä torjuttava terrorismia, -
joka piinaa maailmaa ja haluaa tuhota sivistyneen yhteiskunnan.
Ensinnäkin tahdon esittää osanottoni -
Brysselin terrori-iskuissa murhattujen perheille.
Iskujen sarja Pariisista San Bernardinoon, Istanbuliin, -
Norsunluurannikolle ja nyt Brysseliin. Ja päivittäiset iskut Israelissa.
Tämä on samaa yhtämittaista hyökkäystä kaikkia meitä kohti.
Missään näistä tapauksista terroris- teilla ei ole soviteltavia epäkohtia.
Sillä se, mihin he tähtäävät, on meidän täydellinen tuhoamisemme -
ja heidän täydellinen hallintavaltansa.
Heidän perusvaatimuksensa on, että meidän pitäisi kadota olemattomiin.
Hyvät ystäväni, niin ei tule käymään.
Voimme kukistaa nämä terroristit -
vain tiivistämällä rivimme ja taistelemalla yhtenä rintamana.
Niin terrorismi voitetaan.
Poliittisella yhtenäisyydellä ja moraalisella selkeydellä.
Eilisen katalan terrori-iskun tekijäksi ilmoittautui Isis.
Iskussa kuoli 34 ihmistä. Yli 200 loukkaantui.
Isis vannoi, että "Eurooppaan koittavat mustat päivät -
sodassa muslimien kimppuun yhteis- tuumin käyviä ristiretkeläisiä vastaan".
Isis sanoi aikovansa tehdä lisää iskuja Euroopan kaupungeissa.
AIPAC-puheessaan Netanjahu myös moitti YK:ta siitä, että se yksilöi -
häpeällisesti juutalaisvaltion soimauk- ksensa ja tuomitsemisensa kohteeksi -
ja samalla yrittää toteuttaa Israelin vihollisten tahdon Jerusalemissa -
ja kannustaa palestiinalaisia "toteutta- maan valtiotoiveensa puukottamalla".
YK:n näytöt ovat häpeälliset: -
se yksilöi Israelin soimauksensa ja tuomitsemisensa kohteeksi.
Minulla onkin kysymys: Kuinka kukaan voisi kuvitella, -
että YK voisi päättää Israelin rauhasta oikeudenmukaisesti ja varmasti?
Silti jotkut hämmästyttävästi uskovat juuri niin.
He yrittävät toimeenpanna ehtoja Israelille YK:n turvallisuusneuvostossa
ja ehdot ovat eittämättä meille epäsuotuisat. Ne aina ovat.
Tällainen pyrkimys YK:ssa on vain vahvistus palestiinalaisille, -
että he voivat puukottaa tahtonsa läpi kohti valtiotoiveiden täyttymistä.
Huomatkaa: ei Israelin naapuriksi vaan valtioksi Israelin sijaan.
Israelia painostava turvallisuusneuvoston päätöslauselma
vain lujittaisi palestiinalaisten asemia
ja siten tappaisi rauhan mahdolli- suuden moniksi, moniksi vuosiksi.
Siksi toivon, että YK säilyttää kannan, joka sillä on ollut jo pitkään, -
ja torjuu tällaisen YK-päätöslauselman.
Netanjahu myös toisti vetoomuksensa,
että hän on valmis aloittamaan neuvottelut palestiinalaisten kanssa -
ilman ennakkoehtoja kahden valtion ratkaisusta konfliktin lopettamiseksi.
Hän väitti, ettei palestiinalais- presidentti Abbas kannata ajatusta.
Istanbulin terrori-iskun israelilais- uhreja on alettu haudata.
Iskussa kuoli kolme israelilaista.
Terroristit iskivät lauantaina Istiklal-kävelykadulla, -
jolla sijaitsee kansainvälisten ketjujen liikkeitä ja maiden konsulaatteja.
Se oli neljäs itsemurhaisku Turkissa tänä vuonna.
Istanbulin kahdesta iskusta syytetään Isisiä, -
Ankaran kahdesta iskusta kurdeja. Iskut ovat osoittaneet, -
että Turkilla on vaikeuksia estää Syyrian sodan leviäminen maahan.
Sekä Turkki että sen Nato-liittolaiset pohtivat myös, -
kestävätkö maan turvallisuusjoukot taistelua kahdella rintamalla.
Turkki kuuluu USA-johtoiseen Isisin-vastaiseen liittoumaan.
Se taistelee kurdimilitantteja vastaan kaakossa. Presidentti Erdogan sanoo,
että Turkin kurdirintama saa voimaa kurdijoukkojen voitoista Syyriassa.
Turkin lehtien etusivuilla julkaistiin maanantaina kuvia kolmesta miehestä
joiden uskotaan olleen mukana suunnittelemassa Isisin pommi-iskuja.
Viranomaiset suosittelevat välttämään matkustamista maahan.
Israelin armeija sulkee tänä iltana reitit Länsirannalle purim-juhlan takia.
Näin päätti maan poliittinen johto.
Reitit avataan lauantai-iltana viranomaisten arvioitua tilanteen.
Palestiinalaiset päästetään Israeliin -
vain humanitaarisin tai lääketieteellisin perustein.
Sitten Syyriaan: -
YK:n Syyria-lähettiläs de Mistura sanoi Isisin iskujen Brysseliin viestivän, -
että Syyrian sodan pitää loppua ja poliittisen siirtymäkauden alkaa, -
jotta voidaan keskittyä Isisin-vastaiseen taisteluun.
Viesti, jonka tapahtuma meille välittää, on seuraavanlainen:
Syyrian sodan on loputtava. Meidän pitää löytää poliittinen ratkaisu.
Syyriaan tarvitaan poliittista siirtymäkautta, -
jotta me voimme keskittyä ja syyrialaiset voivat keskittyä siihen, -
mikä on todellinen vaara kaikille Euroopassa, maailmassa, -
Syyriassa ja muualla.
Yhdysvaltain ja Venäjän diplomaattiset johtajat tapasivat tänään Moskovassa.
Syyrian neuvotteluosapuolet toivovat tapaamisen antavan sykäyksen sille, -
että poliittiseen siirtymäkauteen liittyvät erimielisyydet sovittaisiin.
Viisi vuotta kestäneessä konfliktissa on kuollut yli 500 000 ihmistä.
Se on synnyttänyt suurimman pakolaiskriisin sitten maailmansotien.
USA ja Venäjä sopivat kolme viikkoa sitten vihollisuuksien lopettamisesta -
ja humanitaarisen avun viemisestä piiritetyille alueille.
Isis ja Syyrian muut jihadistiryhmät eivät kuulu hauraan tulitauon piiriin.
Sitten Jordaniaan: EU-ulkoministeri Mogherini viittaisi mediatilaisuudessa
Jordanian ulkoministerin kanssa Brysselin terrori-iskuun.
Isku tappoi 34 henkeä ja pysäytti Brysselin tiistaina. Hän sanoi,-
että Eurooppa kärsii nyt siitä samasta, mistä Lähi-itä kärsii joka päivä.
Mogherini joutui keskeyttämään puheensa kyyneltulvaan.
Hän vetosi, että Euroopan ja Lähi-idän on yhdessä taisteltava -
surua kylvänyttä radikalisoitumista ja väkivaltaa vastaan.
Uskomme sen viestin joka tulee Ammanista jatkuvasti -
ja johdonmukaisesti, että islam on rauhan uskonto.
Tarvitsemme tässä hetkessä dialogia ja yhteistyötä -
Lähi-idässä ja Euroopassa. Lopetan tähän. Ymmärtänette.
Tämä on vaikea päivä.
Kiitos. - Pahoittelen.
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, huomiseen!
Suomennos: Marianne Tenetz